Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Irakasleari Laguntzeko Zentroetako funtzionarioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Hezkuntza Departamentuak Nafarroako Parlamentuari igorritako informazioan zergatik ez dira agertzen Irakasleari Laguntzeko Zentroetan lan egiten duten eta Departamentuaren webgunean jasota ageri diren funtzionario guztiak?

– Zeri zor zaizkio Irakasleari Laguntzeko Zentroetan lan egiten duten funtzionarioei buruz igorritako informazioetan inolako arrazoirik gabe ageri diren desberdintasunak?

Corellan, 2018ko abuztuaren 23an

Foru parlamentaria: Alberto Catalán Higueras